text: Far tiltalt for vold mod sit eget spædbarn
  17 december 2014 kl. 07.00
  En 33-årig mand fra Give-området er blevet tiltalt for vold mod sin dengang bare to måneder gamle søn.
  Sagen skal for retten i dag onsdag, skriver Vejle Amts Folkeblad.
  Ifølge anklageskriftet har manden udøvet grov vold mod sin spæde søn blandt andet ved at slå ham i hovedet. Derudover står han anklaget for at have brækket sin søns ribben, brækket hans skinneben og albue. Drengen er født i efteråret 2013.
  Overfaldene er ifølge anklageskriftet -sket den 29. november sidste år og forud for denne dato. Det vides ikke, hvordan den 33-årige far stiller sig til de alvorlige anklager.
  Manden har siddet varetægtsfængslet i over et år på baggrund af de alvorlige anklager. Sagen begynder onsdag i Retten i Kolding, og en eventuel dom vil formentlig blive afsagt senere i dag.
  